
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par IV kategorijas pastāvīgās dzelzceļa pārbrauktuves ierīkošanu dzelzceļa iecirknī Saule-Lugaži 162. km 6. pk un esošās dzelzceļa pārbrauktuves Nr. 239 (162. km 2. pk) slēgšanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Rīkojuma projekts izstrādāts, pamatojoties uz SIA "EWE Neue Energien 1" 2026. gada 23. marta iesniegumu Nr. O-03VAL-1126 par IV kategorijas pastāvīgās dzelzceļa pārbrauktuves ierīkošanu dzelzceļa iecirknī Saule-Lugaži 162. km 6. pk un esošās dzelzceļa pārbrauktuves Nr. 239 (162. km 2. pk) slēgšanu pēc jaunās pārbrauktuves nodošanas ekspluatācijā.

Atbilstoši Ministru kabineta 1998. gada 6. oktobra noteikumu Nr. 392 "Dzelzceļa pārbrauktuvju un pāreju ierīkošanas, aprīkošanas, apkalpošanas un slēgšanas noteikumi" (turpmāk - noteikumi Nr.392 9.2 punktam, lai ierīkotu IV kategorijas pastāvīgo pārbrauktuvi pāri publiskās lietošanas dzelzceļa infrastruktūras ceļiem, nepieciešams Ministru kabineta lēmums, ja pārbrauktuves ierīkošana ir ekonomiski pamatota, ir nodrošināta atbilstoša transportlīdzekļu kustības drošība un iestājas kāds no minētajā punktā noteiktajiem gadījumiem. Atbilstoši noteikumu Nr. 392 9.2 2. apakšpunktam Ministru kabineta lēmums nepieciešams posmos, kur vilcienu kustības ātrums ir lielāks par 100 km/h.

2024. gada 10. oktobrī VAS "Latvijas dzelzceļš", Valsts dzelzceļa tehniskās inspekcijas, Valkas novada pašvaldības un SIA "EWE Neue Energien 1" pārstāvji parakstīja aktu "Par pārbrauktuves ierīkošanu posmā Saule-Lugaži 162. km 6. pk". Aktā norādīts, ka dzelzceļa iecirknī Saule-Lugaži maksimālais vilcienu kustības ātrums attiecīgajā posmā sasniedz 120 km/h, līdz ar to ir piemērojams noteikumu Nr. 392 9.2 2. apakšpunktā paredzētais gadījums. Aktā saskaņota jaunās IV kategorijas pastāvīgās neapsargājamās dzelzceļa pārbrauktuves ierīkošana posmā Saule-Lugaži 162. km 6. pk, kā arī esošās dzelzceļa pārbrauktuves Nr. 239 (162. km 2. pk) slēgšana pēc jaunās pārbrauktuves nodošanas ekspluatācijā.
1.2. Mērķis
Mērķa apraksts
Rīkojuma projekta mērķis ir atļaut IV kategorijas pastāvīgās neapsargājamās dzelzceļa pārbrauktuves ierīkošanu dzelzceļa iecirknī Saule-Lugaži 162. km 6. pk un noteikt esošās dzelzceļa pārbrauktuves Nr. 239 (162. km 2. pk) slēgšanu pēc jaunās pārbrauktuves nodošanas ekspluatācijā, nodrošinot piekļuvi attīstības teritorijai un saglabājot vilcienu kustības drošību dzelzceļa iecirknī Saule-Lugaži.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Dzelzceļa iecirknī Saule-Lugaži 162. km 2. pk šobrīd atrodas esošā IV kategorijas neapsargājamā dzelzceļa pārbrauktuve Nr. 239. Dzelzceļa infrastruktūru pārvalda VAS "Latvijas dzelzceļš". Saskaņā ar dzelzceļa iecirknī noteikto vilcienu kustības ātrumu vilcienu kustības ātrums minētajā posmā ir 120/80 km/h. 

SIA "EWE Neue Energien 1" Valkas novada teritorijā īsteno vēja elektrostaciju parka "Valka" attīstības projektu, kura realizācijai nepieciešama piekļuve dzelzceļa līnijas otrā pusē esošajai teritorijai. Esošās pārbrauktuves Nr. 239 atrašanās vieta un tehniskie parametri neatbilst projekta vajadzībām. 

2024. gada 10. oktobrī VAS "Latvijas dzelzceļš", Valsts dzelzceļa tehniskās inspekcijas, Valkas novada pašvaldības un SIA "EWE Neue Energien 1" pārstāvji parakstīja aktu, kurā saskaņota jaunas IV kategorijas pastāvīgās neapsargājamās dzelzceļa pārbrauktuves ierīkošana posmā Saule-Lugaži 162. km 6. pk un esošās pārbrauktuves Nr. 239 slēgšana pēc jaunās pārbrauktuves nodošanas ekspluatācijā. 

VAS "Latvijas dzelzceļš" 2026. gada 2. jūnija un Valsts dzelzceļa tehniskās inspekcijas 2026. gada 13. maija e-pasta vēstulēs ir apstiprināts, ka 2024. gada 10. oktobra aktā noteiktie nosacījumi joprojām ir spēkā un izmantojami Ministru kabineta lēmuma projekta sagatavošanā.
Problēmas un risinājumi
Problēmas apraksts
Saskaņā ar Ministru kabineta 1998. gada 6. oktobra noteikumu Nr. 392 9.2 punktu un 9.2 2. apakšpunktu jaunas IV kategorijas pastāvīgās dzelzceļa pārbrauktuves ierīkošanai pāri publiskās lietošanas dzelzceļa infrastruktūras ceļiem posmā, kur vilcienu kustības ātrums pārsniedz 100 km/h, nepieciešams Ministru kabineta lēmums. Bez šāda lēmuma jaunās pārbrauktuves ierīkošana nav iespējama, un SIA "EWE Neue Energien 1" nevar nodrošināt piekļuvi vēja elektrostaciju parka "Valka" attīstības teritorijai. Vienlaikus esošā pārbrauktuve Nr. 239 zaudē funkcionālo nozīmi pēc jaunās pārbrauktuves nodošanas ekspluatācijā.
Risinājuma apraksts
Ar rīkojuma projektu Ministru kabinets atļauj IV kategorijas pastāvīgās neapsargājamās dzelzceļa pārbrauktuves ierīkošanu dzelzceļa iecirknī Saule-Lugaži 162. km 6. pk atbilstoši 2024. gada 10. oktobra akta nosacījumiem un nosaka esošās dzelzceļa pārbrauktuves Nr. 239 (162. km 2. pk) slēgšanu pēc jaunās pārbrauktuves nodošanas ekspluatācijā. Jaunās pārbrauktuves projektēšanu, būvniecību un nodošanu ekspluatācijā nodrošina SIA "EWE Neue Energien 1" saskaņā ar Ministru kabineta 2014. gada 2. septembra noteikumiem Nr. 530 "Dzelzceļa būvnoteikumi" un citu normatīvo aktu prasībām. Esošās pārbrauktuves Nr. 239 slēgšanu nodrošina VAS "Latvijas dzelzceļš" saskaņā ar noteikumu Nr. 392 prasībām.
Vai ir izvērtēti alternatīvie risinājumi?
Jā
Apraksts
Komisija 2024. gada 10. oktobra aktā izvērtēja iespēju saglabāt esošo pārbrauktuvi Nr. 239 un pielāgot to projekta vajadzībām. Tika konstatēts, ka esošās pārbrauktuves atrašanās vieta un tehniskie parametri neatbilst SIA "EWE Neue Energien 1" attīstības projekta piekļuves prasībām, savukārt divu pārbrauktuvju saglabāšana posmā radītu nepamatotu risku dzelzceļa satiksmes drošībai un papildu uzturēšanas izmaksas. Alternatīva - divlīmeņu šķērsojuma (pārvada vai tuneļa) izbūve - tika atzīta par ekonomiski nepamatotu, ņemot vērā projekta apjomu un transportlīdzekļu kustības intensitāti.
Vai ir izvērtēts prasību un izmaksu samērīgums pret ieguvumiem?
Jā
Apraksts
Rīkojuma projekta īstenošanas izmaksas (jaunās pārbrauktuves projektēšana, būvniecība, aprīkošana) sedz SIA "EWE Neue Energien 1" kā ierosinātājs. Esošās pārbrauktuves Nr. 239 slēgšanas izmaksas ir samērīgas ar ieguvumiem - tiek samazināti VAS "Latvijas dzelzceļš" uzturēšanas izdevumi un paaugstināta dzelzceļa satiksmes drošība dzelzceļa iecirknī Saule-Lugaži. Valsts budžeta līdzekļi rīkojuma projekta īstenošanai netiek piesaistīti.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Jaunās dzelzceļa pārbrauktuves projektēšana un būvniecība veicama saskaņā ar Ministru kabineta 2014. gada 2. septembra noteikumiem Nr. 530 "Dzelzceļa būvnoteikumi". Esošās dzelzceļa pārbrauktuves Nr. 239 (162. km 2. pk) slēgšana veicama atbilstoši noteikumu Nr. 392 prasībām pēc jaunās pārbrauktuves nodošanas ekspluatācijā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
vidējie uzņēmumi
SIA "EWE Neue Energien 1"
Ietekmes apraksts
Rīkojuma projekts nosacīti ietekmē SIA "EWE Neue Energien 1" kā
ierosinātāju, kas iesniegusi Satiksmes ministrijai 2026. gada
23. marta iesniegumu Nr. O-03VAL-1126 ar lūgumu sagatavot Ministru
kabineta lēmuma projektu jaunās dzelzceļa pārbrauktuves ierīkošanai.
Rīkojuma projekts izstrādāts konkrētā uzņēmuma iniciatīvas
īstenošanai, nodrošinot piekļuvi vēja elektrostaciju parka "Valka"
attīstības teritorijai.

Rīkojuma projekts neuzliek pienākumus nenoteiktam personu lokam un
neietekmē plašākas sabiedrības grupas. Jaunās pārbrauktuves
ierīkošanas un esošās pārbrauktuves Nr. 239 slēgšanas tiešās sekas
attiecas uz dzelzceļa infrastruktūras pārvaldītāju VAS "Latvijas
dzelzceļš" un dzelzceļa pārbrauktuves pieejas ceļa pārvaldītāju -
Valkas novada pašvaldību - savu attiecīgo funkciju ietvaros.
Nozare
Būvniecība, Transports un uzglabāšana
Nozaru ietekmes apraksts
Būvniecība: rīkojuma projekts ļauj veikt jaunas dzelzceļa pārbrauktuves projektēšanas un būvniecības darbus atbilstoši Ministru kabineta 2014. gada 2. septembra noteikumiem Nr. 530 "Dzelzceļa būvnoteikumi". Transports un uzglabāšana: rīkojuma projekts paredz izmaiņas dzelzceļa infrastruktūrā - jaunas pārbrauktuves ierīkošanu un esošās pārbrauktuves Nr. 239 slēgšanu dzelzceļa iecirknī Saule-Lugaži.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekta īstenošana neietekmē valsts budžetu un pašvaldību budžetus. Jaunās pārbrauktuves ierīkošanas izmaksas saskaņā ar noteikumu Nr. 392 9. punktu sedz ierosinātājs SIA "EWE Neue Energien 1". Papildu valsts budžeta līdzekļi rīkojuma projekta īstenošanai nav nepieciešami.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
 Rīkojuma projekta sagatavošanas procesā iesaistītas visas attiecīgās institūcijas un personas VAS "Latvijas dzelzceļš", Valsts dzelzceļa tehniskā inspekcija, Valkas novada pašvaldība un SIA "EWE Neue Energien 1", kas parakstījušas 2024. gada 10. oktobra aktu "Par pārbrauktuves ierīkošanu posmā Saule-Lugaži 162. km 6. pk". Sabiedrības līdzdalības procedūra nav piemērojama, jo rīkojuma projekts neievieš vispārēju tiesisko regulējumu un neuzliek pienākumus nenoteiktam personu lokam.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts dzelzceļa tehniskā inspekcija - dzelzceļa pārbrauktuvju
uzskaite un statusa izmaiņu reģistrēšana atbilstoši savai kompetencei.

VAS "Latvijas dzelzceļš" - dzelzceļa infrastruktūras tehniskās
dokumentācijas aktualizēšana atbilstoši izmaiņām dzelzceļa
pārbrauktuvju izvietojumā.
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

